CELEX: 32011D0453
Language: et
Date: 2011-07-13 00:00:00
Title: 2011/453/EL: Komisjoni rakendusotsus, 13. juuli 2011 , millega võetakse vastu liikmesriikide aruandlust käsitlevad suunised vastavalt Euroopa Parlamendi ja nõukogu direktiivile 2010/40/EL (teatavaks tehtud numbri K(2011) 4947 all)

23.7.2011   
            
            
               ET
            
            
               Euroopa Liidu Teataja
            
            
               L 193/48
            
         KOMISJONI RAKENDUSOTSUS,
   13. juuli 2011,
   millega võetakse vastu liikmesriikide aruandlust käsitlevad suunised vastavalt Euroopa Parlamendi ja nõukogu direktiivile 2010/40/EL
   (teatavaks tehtud numbri K(2011) 4947 all)
   (2011/453/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. juuli 2010. aasta direktiivi 2010/40/EL, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega, (1) eriti selle artikli 15 lõiget 2,
   ning arvestades järgmist:
   
               (1)
            
            
               Direktiivi 2010/40/EL artikli 17 lõike 1 kohaselt peavad liikmesriigid esitama komisjonile 27. augustiks 2011 aruande prioriteetsete valdkondadega seotud siseriiklike meetmete ja projektide kohta.
            
         
               (2)
            
            
               Direktiivi 2010/40/EL artikli 17 lõike 2 kohaselt peavad liikmesriigid esitama komisjonile 27. augustiks 2012 teabe järgmiseks viieks aastaks kavandatud intelligentsete transpordisüsteemidega seotud siseriiklike meetmete kohta.
            
         
               (3)
            
            
               Direktiivi 2010/40/EL artikli 17 lõike 3 kohaselt peavad liikmesriigid esitama pärast esimest aruannet iga kolme aasta tagant aruande artikli 17 lõikes 1 osutatud meetmete kasutuselevõtmise edusammude kohta.
            
         
               (4)
            
            
               Direktiivi 2010/40/EL artikli 17 lõike 2 kohaselt peavad liikmesriigid ka vastu võtma aruandlust käsitlevad suunised.
            
         
               (5)
            
            
               Käesoleva otsusega ettenähtud meetmed on kooskõlas direktiivi 2010/40/EL artikli 15 lõike 1 alusel loodud Euroopa intelligentsete transpordisüsteemide komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Võetakse vastu liikmesriikide aruandlust käsitlevad suunised, mis on sätestatud I lisas.
   Artikkel 2
   Käesolev otsus on adresseeritud liikmesriikidele.
   
      Brüssel, 13. juuli 2011
      
         
            Komisjoni nimel
         
         
            asepresident
         
         Siim KALLAS
      
   
   
      (1)  ELT L 207, 6.8.2010, lk 1.
   
      LISA
      
         DIREKTIIVI 2010/40/EL KOHASED LIIKMESRIIKIDE ARUANDLUST KÄSITLEVAD SUUNISED
      
      1.   Esimene aruanne
      
      Direktiivi 2010/40/EL artikli 17 lõikes 1 osutatud aruanne, edaspidi „esimene aruanne” peaks kajastama direktiivi 2010/40/EL artiklis 2 ja I lisas sätestatud prioriteetsete valdkondadega seotud siseriiklike meetmete ja projektide praegust olukorda.
      Esimene aruanne peaks sisaldama sissejuhatust, milles antakse üldine ülevaade siseriiklikest meetmetest ja projektidest ning liikmesriigi asjakohase organisatsiooni kontaktandmed, st organisatsiooni nimi, organisatsiooni liik (ministeerium / riigi ametiasutus / tööettevõtja / muu), kontaktisiku nimi, e-posti aadress, telefoninumber jne.
      Esimeses aruandes tuleks ka kirjeldada iga prioriteetse valdkonnaga seotud siseriiklikke meetmeid ja projekte ning liikmesriigi poolt sobivaks ja asjakohaseks peetavaid asjakohaseid algatusi, nende eesmärke, ajakava, peamisi etappe, ressursse, olulist sidusrühma (olulisi sidusrühmi) ja nende staatust.
      Saavutatud tulemuste paremaks mõõtmiseks ja võimalike tulevaste võrdlusuuringute hõlbustamiseks tuleks võimaluse korral esitada arvnäitajad.
      2.   Teave intelligentsete transpordisüsteemidega seotud siseriiklike meetmete kohta
      
      Direktiivi 2010/40/EL artikli 17 lõikes 2 sätestatud teave järgmiseks viieks aastaks kavandatud intelligentsete transpordisüsteemidega seotud siseriiklike meetmete kohta peaks sisaldama üldaruannet järgmiseks viieks aastaks liikmesriigis intelligentsete transpordisüsteemide kasutuselevõtuga seoses kavandatud tegevuse kohta. See aruanne peaks sisaldama vähemalt järgmist asjakohast teavet:
      
                  a)
               
               
                  intelligentsete transpordisüsteemide väljatöötamist ja kasutuselevõttu käsitleva siseriikliku lähenemisviisi ja/või strateegia kirjeldus, sealhulgas lähenemisviisi ja/või strateegia põhieesmärgid;
               
            
                  b)
               
               
                  intelligentsete transpordisüsteemide väljatöötamise ja kasutuselevõtu suhtes kohaldatava tehnilise ja õigusliku raamistiku kirjeldus;
               
            
                  c)
               
               
                  intelligentsete transpordisüsteemide kasutuselevõtu meetmete kirjeldus;
               
            
                  d)
               
               
                  tegevuste ja seonduvate meetmete siseriiklike prioriteetsete valdkondade kirjeldus, sealhulgas kõnealuste valdkondade seos direktiivi 2010/40/EU artiklis 2 sätestatud prioriteetsete valdkondadega;
               
            
                  e)
               
               
                  selliste käimasolevate ja kavandatavate meetmete rakendamine, mis hõlmavad:
                  
                              —
                           
                           
                              vahendeid,
                           
                        
                              —
                           
                           
                              ressursse,
                           
                        
                              —
                           
                           
                              konsulteerimist ja aktiivseid sidusrühmi,
                           
                        
                              —
                           
                           
                              peamisi etappe,
                           
                        
                              —
                           
                           
                              järelevalvet.
                           
                        
            3.   Eduaruanded
      
      Direktiivi 2010/40/EL artikli 17 lõike 3 kohaselt esitatavate aruannete (edaspidi „eduaruanded”) koostamisel tuleks järgida sama struktuuri nagu esimese aruande puhul ning tuleks välja tuua eelmise aruandega võrreldes tehtud edusammud.